CELEX: 62009FN0072
Language: bg
Date: 2009-08-17 00:00:00
Title: Дело F-72/09: Жалба, подадена на 17 август 2009 г. — Simone Daake/СХВП

24.10.2009   
            
            
               BG
            
            
               Официален вестник на Европейския съюз
            
            
               C 256/38
            
         Жалба, подадена на 17 август 2009 г. — Simone Daake/СХВП
   (Дело F-72/09)
   2009/C 256/68
   Език на производството: немски
   
      Страни
   
   
      Жалбоподател: Simone Daake (Аликанте, Испания) (представител: H. Tettenborn, Rechtsanwalt)
   
      Ответник: Служба за хармонизация във вътрешния пазар (марки, дизайни и модели)
   
      Предмет на производството
   
   Отмяна на решението на СХВП от 12 септември 2008 г. за прекратяване на трудовия договор на жалбоподателката и плащане на обезщетение за вреди; твърдяно заобикаляне на разпоредбите за назначаване без ограничение във времето чрез последователни срочни договори
   
      Искания на жалбоподателя
   
   
               —
            
            
               Да се отмени изявлението на СХВП, направено в писмо от 12 септември 2008 г., според което договорът на жалбоподателката със СХВП приключва на 31 октомври 2008 г.,
            
         
               —
            
            
               Да се отмени решението на СХВП от 6 май 2009 г., с което СХВП отхвърля жалбата ѝ от 12 декември 2008 г. по член 90, параграф 2 от Правилника за длъжностните лица на Европейските общности,
            
         
               —
            
            
               Да се осъди СХВП да заплати на жалбоподателката имуществените вреди в размер на разликата между:
               
                           —
                        
                        
                           от една страна, действителното ѝ възнаграждение съгласно формалното ѝ класифициране като договорно нает служител съгласно член 3а от Условията за работата на другите служители от 1 ноември 2005 г. до 31 октомври 2008 г., както и изплатеното ѝ обезщетение за безработица от 1 ноември 2008 г. досега и
                        
                     
                           —
                        
                        
                           от друга страна, полагащото ѝ се като срочно нает служител възнаграждение съгласно член 2, буква а) от Условията за работата на другите служители от 1 ноември 2005 г. досега; при условията на евентуалност най-малкото полагащото ѝ се възнаграждение като срочно нает служител съгласно член 2, буква а) от Условията за работата на другите служители от 1 ноември 2005 г. до 31 октомври 2008 г., както и полагащото ѝ се обезщетение за безработица при изчисляване въз основа на полагащото ѝ се за октомври 2008 г. възнаграждение съгласно член 2, буква а) от Условията за работата на другите служители,
                        
                     
                           —
                        
                        
                           Както и да я обезщети за претърпените загуби, свързани с пенсията за старост и другите обезщетения, възнаграждения и добавки, при отчитане на подходящо и отговарящо на нейните резултати повишение към 1 април 2008 г.,
                        
                     
         
               —
            
            
               Да се осъди СХВП да обезщети причинените ѝ неимуществени вреди поради дискриминация в сравнение с другите служители на СХВП в определения от Съда подходящ размер
            
         
               —
            
            
               Да се осъди Службата за хармонизация във вътрешния пазар (марки, дизайни и модели) да заплати съдебните разноски.